Олимпиадата в Антверп 1920 година
13 Юли 201215:01
АНТВЕРП 1920 НАКРАТКО
*VII летни олимпийски игри се провеждат в белгийския град Антверпен от 20 април до 12 септември 1920 година. Участват 2626 спортисти (2561 мъже и 65 жени) от 29 страни. Те се състезават в 22 вида спорт. Германия, Австрия, Унгария, България и Турция не са поканени да участват, защото са били съюзници по време на Първата световна война.
*Антверпен печели домакинството в конкуренцията на Амстердам и Лион. Белгийският град е избран поради големите поражения, които претърпява страната през първата световна война. VI летни олимпийски игри трябва да са в Берлин през 1916 година, но не се провеждат заради войната.
*Петте олимпийски кръга се превръщат в официален символ на олимпийските игри.
*Това са първите олимпийски игри, на които се произнася клетва на спортистите и първите, на които се вее олимпийският флаг. В една от седмиците са застъпени и зимни спортове. Фигурното пързаляне и хокеят на лед правят дебют на Олимпиада. Канада става олимпийски шампион в хокея на лед.
* За пръв път Финландия се състезава под свой собствен флаг, след като става независима страна през 1917 година. Пааво Нурми пък печели 3 от общо 9-те си златни олимпийски медала в атлетиката за скандинавската страна.
*Британецът Филип Ноел-Бейкър печели сребро на 1500 метра гладко бягане. По късно става депутат и единственият олимпиец, който печели Нобелова награда за мир.
*На 72 години и 279 дни шведът Оскар Суон чупи за втори път рекорда за най-стар участник на Олимпиада. Той става и най-старият медалист на Олимпиада, след като печели сребърен медал.
* Поради липсата на италианския химн домакините пускат за музикален фон при награждаването на спортисти от тази страна песента „О соле мио”. Италианецът Недо Нади печели 5 златни медала във фехтовката от 6 състезания, като 3 от тях са заедно с брат му Алдо. Отборът на Италия по водна топка пък излиза само с един състезател срещу Швеция, тъй като на останалите състезатели водата им е била твърде студена. При резултат 0:7 единственият боец на Италия също се предава.
*Американката Етелда Блайбтри печели и трите дисциплини в плуването при жените. Тя плува пет пъти, включително и квалификациите, и всеки път подобрява световните рекорди.
*Най-известната тенисистка по онова време – французойката Сузане Ленглен печели два златни медала в тениса.
*Счупен е рекордът за най-много страни, които печелят медали (през 1900 година те са 21, а в Антверпен са 22, а 7 страни остават без медал). Раздават се 154 комплекта медали, като най-голям брой печелят САЩ (95) – 41 златни, 27 сребърни и 27 бронзови. Япония, Бразилия, Естония и Люксембург печелят първите си медали на Летни олимпийски игри.
БЪЛГАРИЯ НЕ УЧАСТВА В АНТВЕРПЕН
САЩ 41 27 27 95
9. Нидерландия 4 2 5 11
Република Южна Африка 3 4 3 10
14. Естония 1 2 0 3
Гърция 0 1 0 1
20. Люксембург 0 1 0 1
22. Нова Зеландия 0 0 1 1
Общо 156 147 136 439